CELEX: 32014D0952
Language: lt
Date: 1418947200000
Title: 2014/952/ES: 2014 m. gruodžio 19 d. Politinio ir saugumo komiteto sprendimas EUMM Georgia/1/2014 dėl Europos Sąjungos stebėsenos misijos Gruzijoje (EUMM Georgia) vadovo skyrimo

24.12.2014   
            
            
               LT
            
            
               Europos Sąjungos oficialusis leidinys
            
            
               L 369/78
            
         POLITINIO IR SAUGUMO KOMITETO SPRENDIMAS EUMM GEORGIA/1/2014
   2014 m. gruodžio 19 d.
   dėl Europos Sąjungos stebėsenos misijos Gruzijoje (EUMM Georgia) vadovo skyrimo
   
      (2014/952/ES)
   
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. rugpjūčio 12 d. Tarybos sprendimą 2010/452/BUSP dėl Europos Sąjungos stebėsenos misijos Gruzijoje EUMM Georgia (1), ypač į jo 10 straipsnio 1 dalį,
   kadangi:
   
               (1)
            
            
               pagal Sprendimą 2010/452/BUSP Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos stebėsenos misijos Gruzijoje (EUMM Georgia) politinės kontrolės ir strateginio vadovavimo jai tikslais, įskaitant sprendimą paskirti misijos vadovą;
            
         
               (2)
            
            
               2013 m. rugsėjo 13 d. PSK priėmė Sprendimą EUMM GEORGIA/1/2013 (2), kuriuo EUMM Georgia vadovu iki 2014 m. gruodžio 14 d. skiriamas Toivo KLAAR;
            
         
               (3)
            
            
               2014 m. gruodžio 16 d. Taryba priėmė Sprendimą 2014/915/BUSP (3), kuriuo EUMM Georgia įgaliojimų terminas pratęstas nuo 2014 m. gruodžio 15 d. iki 2016 m. gruodžio 14 d.;
            
         
               (4)
            
            
               2014 m. gruodžio 16 d. Sąjungos vyriausiasis įgaliotinis užsienio reikalams ir saugumo politikai pasiūlė nuo 2014 m. gruodžio 15 d. iki 2015 m. gruodžio 14 d. EUMM Georgia vadovu skirti Kęstutį JANKAUSKĄ,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos stebėsenos misijos Gruzijoje (EUMM Georgia) vadovu nuo 2014 m. gruodžio 15 d. iki 2015 m. gruodžio 14 d. skiriamas Kęstutis JANKAUSKAS.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2014 m. gruodžio 15 d.
   
      Priimta Briuselyje 2014 m. gruodžio 19 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 213, 2010 8 13, p. 43.
   
      (2)  OL L 251, 2013 9 21, p. 12.
   
      (3)  2014 m. gruodžio 16 d. Tarybos sprendimas 2014/915/BUSP, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje, EUMM Georgia (OL L 360, 2014 12 17, p. 56).